CELEX: 32017D1174
Language: et
Date: 2017-06-13 00:00:00
Title: Poliitika- ja julgeolekukomitee otsus (ÜVJP) 2017/1174, 13. juuni 2017, Nigeris läbiviidava Euroopa Liidu ÜJKP missiooni (EUCAP Sahel Niger) juhi volituste pikendamise kohta (EUCAP Sahel Niger/1/2017)

1.7.2017   
            
            
               ET
            
            
               Euroopa Liidu Teataja
            
            
               L 170/92
            
         POLIITIKA- JA JULGEOLEKUKOMITEE OTSUS (ÜVJP) 2017/1174,
   13. juuni 2017,
   Nigeris läbiviidava Euroopa Liidu ÜJKP missiooni (EUCAP Sahel Niger) juhi volituste pikendamise kohta (EUCAP Sahel Niger/1/2017)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 16. juuli 2012. aasta otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger), (1) eriti selle artikli 9 lõiget 1,
   ning arvestades järgmist:
   
               (1)
            
            
               Otsuse 2012/392/ÜVJP kohaselt on poliitika- ja julgeolekukomiteel volitus teha kooskõlas aluslepingu artikliga 38 Nigeris läbiviidava Euroopa Liidu ÜJKP missiooni EUCAP Sahel Niger poliitiliseks kontrollimiseks ja strateegiliseks juhtimiseks asjakohaseid otsuseid, sealhulgas nimetada ametisse missiooni juht.
            
         
               (2)
            
            
               18. juuli 2016. aasta nõukogu otsusega (ÜVJP) 2016/1172 (2) pikendati missiooni EUCAP Sahel Niger volitusi 15. juulini 2018.
            
         
               (3)
            
            
               Poliitika- ja julgeolekukomitee võttis 26. juulil 2016. aastal vastu otsuse (ÜVJP) 2016/1632, (3) millega nimetati missiooni EUCAP Sahel Niger juhiks ajavahemikuks 1. septembrist 2016 kuni 15. juulini 2017 Kirsi HENRIKSSON.
            
         
               (4)
            
            
               Liidu välisasjade ja julgeolekupoliitika kõrge esindaja on teinud ettepaneku pikendada Kirsi HENRIKSSONi volitusi missiooni EUCAP Sahel Niger juhina 16. juulist 2017 kuni 15. juulini 2018.
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga pikendatakse Kirsi HENRIKSSONi volitusi missiooni EUCAP Sahel Niger juhina kuni 15. juulini 2018.
   Artikkel 2
   Käesolev otsus jõustub selle vastuvõtmise päeval.
   
      Brüssel, 13. juuni 2017
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 187, 17.7.2012, lk 48.
   
      (2)  Nõukogu 18. juuli 2016. aasta otsus (ÜVJP) 2016/1172, millega muudetakse otsust 2012/392/ÜVJP, mis käsitleb Euroopa Liidu ÜJKP missiooni Nigeris (EUCAP Sahel Niger) (ELT L 193, 19.7.2016, lk 106).
   
      (3)  Poliitika- ja julgeolekukomitee 26. juuli 2016. aasta otsus (ÜVJP) 2016/1632, millega nimetatakse ametisse Nigeris läbiviidava Euroopa Liidu ÜJKP missiooni (EUCAP Sahel Niger) juht (EUCAP Sahel Niger/1/2016) (ELT L 243, 10.9.2016, lk 6).